અમો ગુજરાત રાજ્યમાં વસવાટ કરતા ૪૭ લાખ અનુસુચિત જાતિ અને ૯૮ લાખ અનુસુચિત જનજાતિના સમૂહના ભારતીય નાગરિકો છીએ. ભારતીય બંધારણે અમોને આપેલ બંધારણીય અને માનવ અધિકારોમાં ગૌરવ પૂર્ણ રીતે જીવન જીવવાનો પણ સમાવેશ થાય છે. અમો અમોને મળેલ આ અધિકારોના રક્ષણ અંગે અમારો સામુહિક વિકાસ થાય તે માટે આજીવિકા મેળવવા અને આર્થીક રીતે પગભર થવા અમો આપ સમક્ષ મુજબની માંગણીઓ બંધારણના આમુખ, મૂળભૂત અધિકારો અને રાજ્ય નીતિના માર્ગદર્શક સિદ્ધાતોના આધારે આપવામાં આવેલ ખાતરીના આધારે કરીએ છીએ. બંધારણમાં લોકોને આપવામાં આવેલ ખાતરીઓ, અધિકારો અને માર્ગદર્શક સિદ્ધાંતો સાથે બંધારણનો સંપૂર્ણપણે અમલ કરવો તે રાજ્ય સરકારની જવાબદારી બને છે. તેમાં પણ નબળા વર્ગના વિકાસ માટે વિકાસલક્ષી પગલા ભરવા તે રાજ્ય સરકારની ફરજ પણ છે. અમો અમારા સમૂહના વિકાસ માટે બંધારણીય અને માનવ અધિકારોના રક્ષણ માટે નીચે મુજબની માંગણી છે જે સાદર રજુ કરીએ છીએ.